Trelis/gawiki huggingface dataset:
Samuel de Champlain. Rugadh Samuel de Champlain (ar a dtugtar "athair na Fraince Nua" c.1580-1635) i dteaghlach Protastúnach timpeall na bliana 1580 agus bhí cónaí air i mbaile Brouage, calafort ar chósta thiar na Fraince. Rinne sé turas trí Cheanada sular éag sé i Québec sa bhliain 1635. Mairnéalach agus loingseoir den scoth a bhí ann agus ba é a bhunaigh Cathair Québec. Thaiscéal sé an Loch Champlain agus chuir sé a ainm féin uirthi. Chuir sé tús leis an trádáil idir an Fhrainc agus Meiriceá Thuaidh, go háirithe an trádáil fionnaidh.
Diego Velázquez. Bhí Diego Rodríguez de Silva y Velázquez (6 Meitheamh, 1599 – 6 Lúnasa, 1660), ar ar tugadh Diego Velázquez go coitianta, ina phéintéir Spáinneach. Ba é a bhí ina phríomhealaíontóir i gcúirt an rí Felipe IV.
Tommy Makem. Ceoltóir, amhránaí agus scéalaí Éireannach ab ea Thomas Patrick 'Tommy' Makem (4 Samhain, 1932 – 1 Lúnasa, 2007). Thuill sé aitheantas ar dtús mar bhall den ghrúpa "The Clancy Brothers and Tommy Makem".
Gairm.
Chuaigh Makem ar imirce chuig na Stáit Aontaithe sa bhliain 1955.
Thosaigh na deartháireacha Clancy (Tom, Paddy agus Liam) agus Tommy Makem ag seinm amhráin tíre na hÉireann le chéile sna i lár na 1950idí. Tháinig an chéad albam, ' "The Rising of the Moon"' amach sa bhliain 1956. Ar dtús, bhíodh an ceathrar acu ag canadh le chéile, go hiondúil in armóin /i gcomhcheol, le giotár agus faoi dheireadh le tionlacan bainseó Tommy Makem.
Bhí an cóiriú agus an canadh níos cosúla le grúpaí Meiriceánacha ná le grúpaí traidisiúnta in Éirinn. Ach bhí tionchar nach beag acu ar na hamhránaithe tíre timpeall an ama seo. 
Níor aontaigh go leor ceoltóirí traidisiúnta in Éirinn leis an gceol a bhí ar siúl ag na muintir Clancy agus Tommy Makem. Ach sna Stáit Aontaithe, bhí Bob Dylan agus amhránaithe tíre eile faoi gheasa ag éisteacht agus ag faire orthu. Nuair a bhog Bob Dylan go dtí Greenwich Village, Nua-Eabhrac, i dtús na seascaidí agus é ina fhear óg, chas ségo rialta leo. 
Sna 1960idí, bhí na Clancy Brothers agus Tommy Makem in ard a réime i Meiriceá. 
In Éirinn, bhí athbheochan an cheoil traidisiúnta faoi lán tseoil. Sheinn Ciarán Mac Mathúna a gcuid amhrán ar an raidió náisiúnta agus d’éirigh Makem agus na Clancy Brothers níos clúití in Éirinn. 
De réir mar a chuaigh na 1960idí ar aghaidh, thosaigh grúpaí eile ag déanamh aithrise ar an stíl a bhí ag na deartháireacha Clancy agus Tommy Makem. 
Ceol.
Ba ar an amhránaíocht is mó a bhí an bhéim i gceol na ndeartháireacha Clancy agus Tommy Makem agus thug siad inspioráid do ghrúpaí cosúil leis na Dubliners, Na Furey Brothers agus Sweeney’s Men.
Tá roinnt dá n-amhráin ón albam ‘The Boys Won’t Leave The Girls Alone’ fós le cloisteáil, mar shampla, ‘I’ll Tell Me Ma’, ‘As I Roved Out’, 'Will You Go Lassie Go?' agus ‘The Old Woman From Wexford’.
Beatha.
Trom ar an tobac nuair a bhí sé óg, bhuail ailse scamhóg é. Cailleadh Tommy Makem ar an 1 Lúnasa 2007 i New Hampshire, in aois 74 bliain dó.
Apusozoa. Tá Apusozoa ("ó na focail Gréigise ἄπους- gan chosa, agus ζώο- ainmhí") comhdhéanta de ghéinis éagsúla phrótasónaí lascnaideacha. Bíonn meánmhéid na nApusozoa idir 5-20 μm, agus iad aimsithe in ithireacha agus gnáthóga uiscíochta, ina n-itheann siad baictéir. Tá trí ord díobh; apusomonadida, ancyromonadida, agus hemimastigidida.
Paul Scholes. Is imreoir sacair é Paul Scholes a rugadh ar an 16 Samhain 1974, atá ag imirt faoi láthair le Manchester United. Tá 96 cúl scóráilte aige le United.
Ron Atkinson. Iar-imreoir agus traenálaí sacair is ea Ron Atkinson. Bhí sé ag obair mar thraenálaí le Kettering Town, Cambridge United agus West Brom ón bhliain 1971 go 1981. D'oibrigh sé le Manchester United ón bhliain 1981 go 1986. Bhuaigh sé an FA Cup sa bhliain 1983. Ansin, bhí sé ag obair mar thraenálaí ar West Brom, Atlético de Madrid, Sheffield Wednesday ón bhliain 1987 go 1991. Bhí sé ag obair le Aston Villa F.C. ón bhliain 1991 go 1994. 
D'oibrigh sé le Coventry City, Sheffield Wednesday arís agus Nottingham Forest ón bhliain 1995 go 1999. Bhí Atkinson ina thraenálaí ar Peterborough ón bhliain 2006.
Duncan Edwards. B'imreoir sacair Sasanach é Duncan Edwards (1 Deireadh Fómhair 1936 – 21 Feabhra 1958). D'imir sé le Manchester United ón bliain 1953 go 1958, nuair a d'éag sé sa tubaiste ar a dtugtar "Tubaiste Aeir München".
Gary Pallister. Iar-pheileadóir sacair is ea Gary Andrew Pallister (r. 30 Meitheamh 1965, Kent, Sasana). D'imir sé le Manchester United ó 1989 go 1998 agus Middlesbrough F.C. ó 1998 go 2001.
Rio Ferdinand. Is imreoir sacair Sasanach é Rio Ferdinand (r.7 Samhain 1978). Imríonn sé faoi láthair le Manchester United agus le foireann idirnáisiúnta Shasana. D'imir sé le Leeds United agus West Ham United roimhe sin.
Michael Carrick. Is iarimreoir sacair Sasanach é Michael Carrick. D'imir sé le Manchester United ar feadh 12 bliana i lár na páirce agus tá sé ar na himreoirí Sasanacha is mó gradam bronnta orthu. D'imir sé le West Ham United ó 1998 go 2004. D'imir sé le Tottenham Hotspur roimhe sin. Is bainisteoir cúnta le Manchester United anois é.
Steve Bruce. Is iarimreoir agus traenálaí peile é Stephen Roger "Steve" Bruce. Tá sé ina thraenálaí ar an bhfoireann sacair Sunderland. Roimhe sin bhí sé ina thraenálaí ar Birmingham City (2001-2007) agus Wigan Athletic. D'imir sé le Manchester United ón bhliain 1987 go dtí 1996.
Carlos Tévez. Is imreoir sacair Airgintíneach é Carlos Tévez, a rugadh ar 5 Feabhra 1984. Imríonn sé mar thosaí le Boca Juniors i láthair na huaire. D'imir sé le Manchester City ar feadh tamaill. Bhí sé ag imirt le Boca Juniors agus Corinthians ón bhliain 2001 go 2006. Bhí sé ag imirt le West Ham United ón séasúr 2006 go 2007 agus ansin le Manchester United go dtí an bhliain 2009, Juventus sa bhliain 2006 agus i 2015 d'fhill sé ar Boca Juniors. Imríonn sé d'fhoireann náisiúnta na hAirgintíne.
Andrew Johnson (peileadóir). Is imreoir sacair é Andrew Johnson. Imríonn sé faoi láthair le Fulham. D'imir sé le Crystal Palace agus Everton roimhe sin.
Nemanja Vidić. Is imreoir sacair é Nemanja Vidić. Imríonn sé sacair le Manchester United. D'imir sé le Spartak Moscow roimhe sin.
Danny Welbeck. Is imreoir sacair é Danny Welbeck (a rugadh sa bhliain 1990). D'imir sé le Manchester United, agus imríonn sé faoi láthair le Arsenal. De ghnáth is tosaí ar an bpáirc é ach uaireanta is cliathantaí clé é. Rugadh é i Sasana do thuismitheoirí as Gána.
Andy Cole. Is peileadóir sacair é Andy Cole. Imrionn sé sacair do Sunderland faoi láthair. Bhí sé ag imirt le Arsenal, Fulham, Manchester City, Portsmouth, agus Manchester United roimhe sin.
Phil Jagielka. Is imreoir sacair é Phil Jagielka a rugadh ar an 17 Lúnasa 1982, atá ag imirt faoi láthair do Everton F.C. D'imir sé sacair le Wigan Athletic ón bhliain 2002 go 2007.
Victor Anichebe. Is imreoir sacair é Victor Anichebe a rugadh ar an 23 Aibreáin 1988, atá ag imirt faoi láthair le Everton F.C.
Tim Howard. Is imreoir sacair Meiriceánach é Tim Howard, a bhí ag imirt le Manchester United F.C. (2003-2007) ach atá ag imirt le Everton F.C. anois.
Leon Osman. Is imreoir sacair é Leon Osman (r.17 Bealtaine, 1981 i Wigan, Sasana). Imrionn sé faoi láthair le Everton F.C. 
Tagairtí.
[{Catagóir:Daoine beo]]
Joseph Yobo. Is iarpheileadóir sacair é Joseph Yobo. D'imir sé le Everton F.C.. Bhí sé san iris "Match!" sa bhliain 2007 leis an ainm “Yobo Cop” air.
Leighton Baines. Is imreoir sacair é Leighton John Baines, a rugadh ar an 11 Nollaig 1984. Tá sé ag imirt faoi láthair le Everton F.C., agus Wigan Athletic níos túisce.
Tim Cahill. Is imreoir sacair Astrálach é Tim Cahill a rugadh 6 Nollaig 1979, atá ag imirt faoi láthair le New York Red Bulls. D'imir Cahill ar feadh tamall le Millwall F.C.
Joleon Lescott. Is imreoir sacair Sasanach é Joleon Lescott a rugadh 16 Lúnasa 1982, atá ag imirt faoi láthair le Manchester City. Bhíodh sé ag imirt le hEverton F.C. agus ar feadh tamall le Wolverhampton Wanderers roimhe sin. Cúlaí ar chlé atá ann.
Lee Carsley. Bainisteoir agus iarimreoir sacair is ea Lee Carsley, a rugadh i mBirmingham Shasana ar 28 Feabhra 1974. D'imir sé le roinnt clubanna sacair, mar atá, Derby County F.C., Blackburn Rovers F.C., Coventry City F.C., Everton F.C. agus Birmingham City F.C.. D'imir Carsley le foireann náisiúnta sacair Phoblacht na hÉireann chomh maith. Imreoir lár páirce a bhí ann. Is leas-bhainisteoir na foirne úd Sasana U21 é.
Mikel Arteta. Is imreoir sacair é Mikel Arteta (r. 26 Márta, 1982 i San Sebastián, Gipuzkoa, i dtír na mBascach sa Spáinn). Imríonn sé faoi láthair le Everton F.C. Imreoir lár páirce atá ann. 
D'imir se le F.C. Barcelona, Rangers agus Real Sociedad roimhe sin.
Yakubu Aiyegbeni. Is iarimreoir sacair é Yakubu Aiyegbeni, a rugadh ar 22 Samhain 1982 I gCathair Benin sa Nigéir. D'imir sé le Coventry City mar bhuailteoir, agus roimhe sin do Everton F.C., Middlesbrough agus Portsmouth. Sna blianta 2000–2012, d'imir sé ar fhoireann náisiúnta Nigeria.
Tony Hibbert. Is imreoir sacair é Tony Hibbert. Imríonn sé faoi láthair le Everton.
Nuno Valente. Is iarimreoir sacair é Nuno Jorge Pereira Silva Valent (Foghraíocht sa Phortaingéilis: ˈnunu vɐˈlẽt(ɨ)). D'imir sé le Everton ón mbliain 2005 go 2009, agus le Porto roimhe sin. Mar chúlaí ar chlé a d'imir sé. Rugadh é ar 12 Meán Fómhair 1974 i Liospóin na Portaingéile.
Roy O'Donovan. Is imreoir sacair Éireannach é Roy O'Donovan a rugadh 10 Lúnasa 1985, atá ag imirt faoi láthair le Coventry City. D'imir O'Donovan le Cork City F.C. ó 2005 go 2007 agus le Sunderland go 2010.
Phil Neville. Is imreoir sacair é Philip (Phil) Neville, atá ag imirt faoi láthair le hEverton F.C. sa Premier League. Bhí sé ag imirt le Manchester United roimhe sin ón bhliain 1994 go dtí 2005. Tá a dheartháir Gary ag imirt fós le Manchester United.
Anthony Gardner. Is imreoir sacair é Anthony Gardner a rugadh 19 Meán Fómhair 1980, atá ag imirt faoi láthair le Hull City. D'imir sé le Tottenham Hotspur ó 2000 go 2007. Roimhe sin, bhí sé ag imirt le Everton.
John Ruddy. Is imreoir peile é John Ruddy, a rugadh 24 Samhain 1986, atá ag imirt faoi láthair le Norwich City. D'imir sé cheana le Everton F.C. Is coimeádaí cúil é.
Manuel Fernandes. Is peileadóir sacair é Manuel (Manny) Henrique Tavares Fernandes. Imríonn sé faoi láthair do Everton F.C.. Rugadh 5 Feabhra 1986 i Liospóin, An Phortaingéil.
James Vaughan. Is imreoir sacair é James Vaughan a rugadh 14 Iúil 1988, atá ag imirt faoi láthair le Everton F.C.
Andy van der Meyde. Is imreoir sacair Dúitseach é Andy van der Meyde (r. 30 Meán Fómhair 1979). Imríonn sé faoi láthair le WKE in Emmen, san Ísiltír. D'imir sé cheana le Everton F.C. agus le PSV Eindhoven.
Iain Turner. Is imreoir sacair é Iain Turner. Imríonn sé faoi láthair le foireann Everton F.C. mar cúl báire.
Stephen Connor. Is imreoir sacair é Stephen Connor, atá ag imirt faoi láthair le Everton F.C.
Dan Gosling. Is imreoir sacair é Dan Gosling a rugadh ar an 2 Feabhra 1990, a bhí ag imirt le Everton F.C. ón mbliain 2008 go 2010. Tá sé ag imirt le Newcastle United faoi láthair.
John Irving (Peileadóir). Is imreoir sacair é John Irving a rugadh 19 Meán Fómhair 1989. Bhí sé ag imirt le Everton F.C., ach ón mbliain 2009 bhí sé ag imirt le Bala Town F.C. sa Bhreatain Bheag.
Patrick Boyle. Is imreoir sacair é Patrick Boyle a rugadh 20 Márta 1987, atá ag imirt faoi láthair do Dumbarton. D'imir sé cheana le Everton F.C.
Steven Pienaar. Is peileadóir sacair é Stephen Pienaar. Imríonn sé faoi láthair le Everton F.C..
John Paul Kissock. Is peileadóir sacair é John Paul Kissock. Tá sé gan club faoi láthair, d'imir sé cheana do Everton F.C., Hamilton Academical an club deireanach a bhí aige.
Jack Rodwell. Is imreoir sacair Sasanach é Jack Rodwell, a rugadh ar 11 Márta 1991 in Southport. Imríonn sé faoi láthair le Blackburn Rovers F.C.. D'imir sé le hEverton F.C., Manchester City, agus Sunderland roimhe sin. Ghlac sé pháirt i dtrí chluiche leis an bhfoireann náisiúnta Sasanach.
Scott Spencer. Is imreoir sacair é Scott Spencer (rugadh 1 Eanáir 1989). Imríonn sé faoi láthair le Southend United. D'imir sé cheana le Everton.
Stefan Wessels. Is imreoir sacair Gearmánach é Stefan Wessels. Ón mbliain 1998 i leith, d'imir sé as a chéile le FC Bayern München, FC Köln, FC Everton, agus VfL Osnabrück. Tá sé le FC Basel san Eilvéis faoi láthair.
Bjarni Viðarsson. Is peileadóir sacair é Bjarni Þór Viðarsson. Imríonn sé faoi láthair do KV Mechelen. D'imir sé cheana le Everton F.C..
Lukas Jutkiewicz. Is imreoir sacair é Lukas Jutkiewicz. Imríonn sé faoi láthair le Coventry City. D'imir sé cheana le Everton F.C..
Éric Cantona. Iar-imreoir sacair ón Fhrainc is ea Éric Cantona (a rugadh ar an 24 Bealtaine 1966 i Marseille). Bhí rath ag Cantona ina thacaí sna foirne Leeds United agus Manchester United i Sasana. Tháinig cáil ar leith air tar éis gur thug sé cic do dhuine de lucht leanúna Crystal Palace Richard Shaw ar an 25 Eanáir sa bhliain 1995.
Fusobacterium. Is géineas de bhaictéir ghradhiúltacha, snáithíneacha, anaeróbacha iad Fusobacterium, cosúil le Bacteroides. Glacann Fusobacterium páirt i ngalair daonna, m.sh. galar drandail, siondróm Lemierre, agus othras dromchlachnis san áireamh. Cé gur tuairiscíodh roimhe go raibh Fusobacterium ar fáil go rialta in orafharaing an duine, is í tuairim an lae inniu í ná gur cheart plé le Fusobacterium mar bhaictéar pataigine.
Duffy. Is amhránaí Breatnach í Aimee Anne Duffy (Duffy) (23 Meitheamh 1984 a rugadh í sa Bhreatain Bheag).
Estadio Santiago Bernabéu. Is staid na foirne sacair Spáinneach Real Madrid é Estadio Santiago Bernabéu, atá suite i Maidrid.
Ryan Giggs. Is traenálaí agus iarimreoir sacair é Ryan Joseph Giggs a rugadh mar Ryan Joseph Wilson ar an 29 Samhain 1973. D'imir sé le Manchester United go 2014. Bainisteoir cúnta Manchester United atá ann faoi láthair. Comhúinéir Salford City F.C. é freisin.
Conspóid.
Sa bhliain 2021 bhí Giggs cúisithe as beirt bhan a ionsaí. Shéan Giggs go raibh modhanna comhéigneacha iompair ar bun aige i gcoinne a iar-pháirtí Kate Greville, 38 bliain d'aois idir Lúnasa 2017 agus Samhain 2020. Ar 1 Meán Fómhair, scaoileadh an giúiré i dtriail Giggs abhaile agus teipthe orthu teacht ar bhreithiúnas maidir le haon cheann don trí chúis a bhí curtha ina leith.
Mikaël Silvestre. Is imreoir sacair é Mikaël Silvestre, a imríonn faoi láthair le Werder Bremen. D'imir sé le Arsenal, Rennes agus Internazionale ón bhliain 1995 go 1999. Bhí sé ag imirt le Manchester United roimhe sin.
Florent Malouda. Imreoir sacair Francach é Florent Malouda. In Cayenne i nGuáin na Fraince a rugadh agus a tógadh é. D'imir sé le Chelsea F.C.. Tá sé ag imirt faoi láthair le Trabzonspor sa Tuirc.
Bryan Robson. Is iarimreoir agus bainisteoir sacair é Bryan Robson (r. 11 Eanáir 1957). D'imir sé sacar le Manchester United ón bhliain 1981 go 1994. Bhí sé ina bhainisteoir le West Brom agus Sheffield United ón bhliain 2004-2008.
Dwight Yorke. Is imreoir sacair é Dwight Yorke, atá ag imirt faoi láthair le Sunderland A.F.C.. D'imir sé cheana le Manchester United
A55 (Tuaisceart Éireann). Is bóthar tábhachtach i mBéal Feirste é an A55. Tugann sé trácht thart fá imeall na cathrach, ag nascadh Cnoc na gCóiníní in oirthear na cathrach le Dún Liam sa tuaisceart. Tá codanna den bhóthar níos fearr ná a chéile i gceantair dhifriúla na cathrach de réir an tráchta. In oirthear na cathrach is mótarbhealach dúbailte é an A55 den chuid is mó, ach bíonn brú tráchta air go fóill. In iarthar na cathrach baineann an A55 feidhm as seanbhóithre beaga.
N22. Príomhbhóthar Náisiúnta in Éirinn is ea an bóthar N22, idir Corcaigh agus Trá Lí.
Peadar de Barra. Iar-pholaiteoir Éireannach ón pháirtí Fine Gael ba ea é Peadar de Barra (Béarla: "Peter Barry"), a rugadh ar an 10 Lúnasa, 1928 i gCathair Chorcaí agus a bhásaigh ar an 26 Lúnasa 2016. Toghadh é ina Theachta Dála don chéad uair ag olltoghchán na bliana 1969. Bhí de Barra gníomhach san idirbheartaíocht a rinne rialtas na hÉireann sular shínigh siad an Comhaontú Angla-Éireannach sa bhliain 1985.
Mac leis an bpolaiteoir Antaine de Barra atá ann.
Basshunter. Is amhránaí, léiritheoir ceoil, agus DJ as an tSualainn é Basshunter (fíorainm: "Jonas Erik Altberg"), a rugadh ar an 22 Nollaig 1984.
Gradaim.
Tá 7 ngradam buaite ag Basshunter.
Aeráid. Is é rud is aeráid ann ná an meán agus an comharthú ar aimsir réigiúin, i rith achair measartha fada.
Is féidir Criosanna aeráide a shainmhíniú i dtéarmaí teochta agus déine báistí chun cur síos a dhéanamh ar a leithéid agus gaineamhlach, Steip na hEoráise, Foraoisí báistí agus oighearchaidhp pholach. 
Séard is pailéichlíomeolaíocht ann ná staidéar agus cur síos ar na clíomaí ársa ag baint úsáide as eolas ó fhoinsí neamhbhitheach, cosúil le dríodar ó ghrinneall locha agus croíocháin oighir agus as eolas bitheach cosúil le fáinní crainn agus coiréal . 
Is samhlacha matamaiticiúla d'aeráid na sean-aimsire, na linne seo agus na todhchaígh iad samhlacha aeráide agus is féidir úsáid a bhaint astu chun patrúin na nathruithe go ceann i bhfad a réamh-mheas.
Criosanna.
Aicmiú Köppen.
Is é aicmiú aeráide Köppen ceann de na haicmí aeráide is forleithne a bhaintear úsáid as. 
B'é an t-aeráideolaí Gearmánach Wladimir Köppen a d'fhorbair é ar dtús, timpeall na bliana 1900
(mhionathraigh Köppen é arís i 1918 agus i 1936 ).
Tá sé bunaithe ar an choincheap gurb é an fásra
dúchasach an léiriú is fearr den aeráid; mar sin, 
tograítear ciumhaiseanna chriosanna aeráide leis an bhfásra i gceist. 
Comhcheanglaíonn sé an mheánteocht bhliantúil agus mhíosúil agus déine báistí.
Mary Poppins (scannán). Scannán de chuid Disney ón bhliain 1964 is ea Mary Poppins. Ghlac Julie Andrews, Dick Van Dyke, Karen Dotrice, Matthew Garber, David Tomlinson, Glynis Johns, Hermione Baddeley, agus Ed Wynn páirt ann.
The Wizard of Oz (scannán). Scannán Meiriceánach is ea The Wizard of Oz ("Asarlaí Oz") (1939).
Snow White and the Seven Dwarfs (scannán 1937). Scannán de chuid Disney ón bhliain 1937 is ea Snow White and the Seven Dwarfs (Sneachta Bán agus na Seacht Draoidín). Ghlac Adriana Caselotti, Lucille La Verne, Pinto Colvig agus Roy Atwell páirt ann.
An scéal.
Banphrionsa uaigneach is ea Snow White, nó Sneachta Bán. Cónaíonn sí lena leasmháthair, banríon. Is é an bhuanbhuairt ar an mBanríon ná go mbeadh Sneachta Bán ní ba áille ná í féin lá éigin. Coimeádann sí Sneachta Bán ag obair i gcistin an pháláis. Fiafraíonn an Bhanríon den Scáthán Draíochta gach lá cé hí an té is deise dá bhfuil ann, agus gach lá tugann an scáthán mar fhreagairt gurb í an bhanríon. 
Lá amháin insíonn an Scáthán Draíochta don Bhanríon gurb í Sneachta Bán an duine is deise. Ordaíonn an Bhanríon don Sealgaire Sneachta Bán a thabhairt isteach sa choill, í a mharú agus—mar chruthúnas air sin—a croí a thabhairt ar ais i mbosca seodra.
Maiara Walsh. Ban-aisteoir is ea Maiara Walsh (18 Feabhra 1988). Meiriceánach é a hathair agus as an mBrasaíl dá máthair. Tá Portaingéilis, Spáinnis agus Béarla aici. Bhí páirt Ana Solis sa séú séasúr de sheó de chuid ABC, "Desperate Housewives"
agus páirt Meena Paroom i sitcom de chuid Disney Channel, "Cory in the House".
Pinocchio (scannán 1940). Scannán de chuid Disney ón bhliain 1940 is ea Pinocchio. Ghlac Cliff Edwards, Dickie Jones, Christian Rub, Mel Blanc, Walter Catlett, Charles Judels, Evelyn Venable, agus Frankie Darro páirt ann. Tá sé bunaithe ar an leabhar "Eachtraí Pinocchio" le Carlo Collodi
Futbol'nyj klub Kuban'. Club peile atá suite i Krasnodar, Críoch Krasnodar, An Rúis is ea Futbol'nyj klub Kuban'. Bunaíodh an club sa bhliain 1928. Imríonn an fhoireann a cuid cluichí sa staid "Kuban" (do 32,000) in Krasnodar.
Riocard Bairéad. Ba fhile as Co. Mhaigh Eo é Riocard Bairéad a mhair  san 18ú haois (1740 –1819). Léirítear fiáine an cheantair arbh as don fhile – Iorras, Co. Mhaigh Eo – ina chuid filíochta.  
Chaith sé seal ag múineadh, ach d'éirigh sé as agus chuaigh chun cónaithe ar fheirm bheag. Ba Chaitliceach é. Phós sé dhá uair; ceann amháin ina Phrotastúnach, rud a bhí neamhghnách ag an am. 
Ba bhall de na hÉireannaigh Aontaithe é. Ghlac sé páirt san Éirí Amach i 1798 agus chaith seal i bpríosún. 
I measc na ndánta a chum sé tá ""Preab san Ól" agus "Eoghan Cóir"". 
Cailleadh sa bhliain 1819 é (8 nó 18 Nollaig).
Cumann Litríochta na Fionlainne. Is éard atá i gceist le Cumann Litríochta na Fionlainne, nó Suomalaisen Kirjallisuuden Seura ná cumann léinn agus cultúir a mbíonn foilsitheoireacht idir lámhaibh aige chomh maith. Tá sé de chuspóir ag an gCumann oidhreacht chultúrtha na Fionlainne a chur i míotar, a thaighde agus a scaipeadh. Tá ceanncheathrú an Chumainn suite i Heilsincí, i dteach uimhir a haon chois na sráide úd Hallituskatu. 
Iad siúd a bhunaigh an Cumann sa bhliain 1831, bhí baint acu le hOllscoil Heilsincí, agus iad ag iarraidh an Fhionlainnis a athbheochan mar theanga liteartha agus mar sheoid náisiúnta. Ba é an file Elias Lönnrot, eagarthóir na heipice náisiúnta Kalevala, a cheap an focal úd "kirjallisuus" ("litríocht") le haghaidh ainm an Chumainn (murach é, is dócha go mbeadh an focal "literatuuri" in úsáid san Fhionlainnis).
Abulfaz Elchibey. Polaiteoir Asarbaiseánach, staraí agus iar-easaontóir Sóivéadach a bhí in Əbülfəz Elçibəy (Abulfaz Elchibey). Saolaíodh i Naxçıvan é ar an 24 Meitheamh 1938, agus shíothlaigh sé in Ankara sa Tuirc ar an 22 Lúnasa 2000. 
B'é Əbülfəz Qədirqulu oğlu Əliyev a fhíorainm, ach mar scríbhneoir, bhaist sé an sloinne Elçibəy ("Teachtaire Uasal") air féin. 
Uachtarán.
Léachtóir sa stair ba ea Elçibəy le linn na 1960-1980idí agus ina easaontóir diongbháilte san APSS ag an am céanna.
B'é an chéad uachtarán ar Asarbaiseáin a vótáladh isteach go daonlathach, ar an 17 Meitheamh 1992. Bhí sé féin ina intleachtóir leathanaigeanta, ach nuair a bhí sé ina Uachtarán, bhí an Asarbaiseáin díreach sáite i gcogadh leis an Airméin, rud a spreag an náisiúnachas go mór mór. Mar sin, bhí sé sásta náisiúnaithe pan-Turcacha a cheapadh mar Airí Rialtais.
Níor éirigh le rialtas Elçibəy, ach an oiread, cuma cheart chiallmhar a chur ar eacnamaíocht na tíre ná fiú an cogadh a bhuachan, agus bhí na hAirí náisiúnaíocha féin lofa le breabaireacht. 
Ní raibh Elçibəy ábalta síocháin a choinneáil ná a chothú sa tír. I dtús an Mheithimh 1994, bhí na trúpaí Airméanacha ag ascnamh leo go tiubh isteach ar chríocha na hAsarbaiseáine. D'éalaigh Elçibəy féin as an bpríomhchathair le teacht slán. Ní raibh Elçibəy ábalta an tír a rialú go héifeachtach, fiú le cabhair ó na comhairleoirí (ar bhaill de na Faolchúnna Liatha iad) a tháinig chuige ón Tuirc. 
Bhí Elçibəy ag comhoibriú go dlúth leis na Faolchúnna Liatha, eagraíocht Fhaisisteach sa Tuirc. Bhí siad ag iarraidh na hiar-phoblachtaí Sóivéadacha, a bhfuil teangacha de phór Tuirceach á labhairt iontu, a aontú in aon tír amháin, an "Tuirceastáin Mhór". 
Ansin, áfach, b'é an sean-mhaorlathach iar-Shóivéadach Heydər Əliyev a shealbhaigh an chumhacht i ndiaidh Elçibəy, agus i Mí Dheireadh Fómhair den bhliain chéanna, gaireadh Uachtarán nua de go hoifigiúil. 
Meath.
D'fhill Elçibəy go Baku sa bhliain 1997 le dul le polaitíocht arís, agus é ina bhall de pháirtí an fhreasúra. 
Sa bhliain 2000, haithníodh go raibh ailse phróstataigh air. Bhásaigh sé go gairid ina dhiaidh sin é in Ankara sa Tuirc, áit a ndeachaigh sé ar lorg leighis.
An Éirne. Is abhainn mhór in iarthar Chúige Uladh í an Éirne. Síneann sí 120 ciliméadar óna foinse i Loch Gamhna go Bá Dhún na nGall ar an tAigéan Atlantach. Tá Inis Ceithleann i gContae Fhear Manach tógtha ar an abhainn, idir an dá Loch Éirne.